启封。铨曹例有堂食，皆胥吏供顿，极丰腆。世法尽挥去，日饭脱粟而已。乞假归。崇祯二年己巳（1629年），补原任，未至京，遣返，为言者所纠，谪戍常德，终于家。世法仪貌甚庄，见人不为殷勤，人亦未尝见其笑。家居被服褴褛，人不识其曾为吏部也。赴补至中途，适同年生杨嗣昌备兵中州，馈金四十，貂帽一，嘱其使曰：龚公必不受，可言过吾境，未有不相问者，吾无事扰铨政也。世法果坚辞，所亲方劝，始受其帽，寒甚，着以即路，人或观之，世法大悔，即封识递还之，其介如此。